රත්ගම රෙඩ් රොබින්ස් ක්‍රීඩා සමාජය තිස් පස් වනවරටත් පවත්වනු ලබන බක් මහ සැණකෙළියේ ප්‍රථම විශේෂාංගය වන මහා පාපැදි සවාරිය අප්‍රේ්ල් 8 වැනිදා රත්ගම මංසන්ධියෙන් උදෑසන 7.00 ට ආරම්භ කෙරේ.සැතපුම් සියයක දුරකින් යුත් මෙම තරගය ශ්‍රී ලංකා පා පැදි සංගමයේ පූර්ණ අධීක්ෂණය යටතේ පැවැත්වේ.මෙහි ප්‍රථම ස්ථානය සඳහා මුදලින් රුපියල් 40000, දෙවැනි ස්ථානය සඳහා රුපියල් 30,000, තෙවැන ස්ථානය සඳහා 10,000 ක් ත්‍යාග වශයෙන් පිරිනැමේ.තරගය අවසන් කරන සෑම තරගකරුවකුටම මුදල් ත්‍යාගයක් ලබාදීමට ක්‍රීඩා සමාජය බලාපොරොත්තු වේ.මුළු දිවයිනටම විවෘතව පැවැත්වෙන මෙම තරගයේ තොරතුරු ලබා ගැනීම සඳහා ලේකම් සහන් (0724772222) අංකය අමතන ලෙස සංවිධායකයෝ දන්වා සිටිති..